ที่ประชุมคณะรัฐมนตรีเศรษฐกิจ มีมติเห็นชอบ 7 มาตรการส่งเสริมการลงทุนปรับปรุงครั้งใหญ่ในรอบ 20 ปี เพื่อชักจูงการลงทุนจากต่างชาติ พร้อมเตรียมเสนอที่ประชุมคณะรัฐมนตรีอนุมัติในวันที่ 10 กันยายนนี้
นายกอบศักดิ์ ภูตระกูล กรรมการและเลขานุการคณะรัฐมนตรีเศษฐกิจ เปิดเผยว่า ที่ประชุมคณะรัฐมนตรีเศรษฐกิจ ครั้งที่ 2 ในวันที่ 6 กันยายน 2562 มีมติเห็นชอบมาตรการส่งเสริมการลงทุนและรองรับการย้ายฐานการผลิตของนักลงทุนจากต่างประเทศตามที่สำนักงานคณะกรรมการส่งเสริมการลงทุน หรือ บีโอไอ เป็นผู้เสนอ นับเป็นการปรับปรุงมาตรการส่งเสริมการลงทุนครั้งใหญ่ในรอบ 20 ปีของไทย เพื่อกระตุ้นและเร่งรัดการลงทุนในช่วงภาวะเศรษฐกิจโลกชะลอตัวประกอบกับสงครามทางการค้าในหลายประเทศ ซึ่งเป็นการบูรณาการหลายกระทรวงทั้งมาตรการภาษี การพัฒนาบุคลากร ปรับปรุงกฎระเบียบด้านการ ในการอำนวยวความสะดวกเพื่อชักจูงการลงทุน เพิ่มโอกาสเข้าถึงตลาดแก้ไขลดปัญหาอุปสรรคและข้ดจำกัดการลงุทน นอกจากนี้ที่ประชุมยังมีมติแต่งตั้งคณะกรรมการขับเคลื่อนมาตรการบริหารเศรษฐกิจปี 2562-2563 โดยมีตนเองเป็นประธานคณะกรรมการ เพื่อทำหน้าที่ในการขับเคลื่อนและเร่งรัดส่วนราชการหรือหน่วยงานที่เกี่ยวข้องให้นำนโยบาย แนวทางและมาตรการรัฐบาลไปปฏิบัติให้เป็นผลสำเร็จ        ด้านนางสาวดวงใจ อัศวจินตจิตร์ เลขาธิการบีโอไอ เปิดเผยถึงการดำเนินมาตรการเร่งรัดการลงทุนและรองรับการย้ายฐานการผลิตสืบเนื่องจากผลกระทบของสงครามการค้า หรือ Thaland Plus Package ทั้ง 7 ด้าน ตามที่คณะกรรมการรัฐมนตรีฝ่ายเศรษฐกิจ มีมติเห็นชอบ เพื่อเป็นปัจจัยเร่งรัดต่อการตัดสินลงทุนในประเทศไทยทประกอบด้วย         1. มาตรการลดหย่อนภาษีเงินได้นิติบุคคลร้อยละ 50 เป็นเวลา 5 ปี เพิ่มเติมจากเกณฑ์ปกติ สำหรับโครงการที่มีเงินลงทุนจริงอย่างน้อย 1,000 ล้านบาท ภายในปี 2564 โดยต้องยื่นขอรับการส่งเสริมภายในปี 2563         2. มาตรการปรับปรุงประสิทธิภาพการดำเนินการด้วยการจัดตั้งคณะกรรมการขับเคลื่อนและประสานงานการลงทุนในลักษณะ One Stop Serice โดยมี พลเอกประยุทธ์ จันทร์โอชา นายกรัฐมนตรีเป็นประธาน เพื่ออำนวยความสะดวกและช่วยแก้ไขปัญหาและอุปสรรคแก่นักลงทุน         3.มาตรการด้านบุคลากรให้กำหนดมาตรการการคลังเพื่อสนับสนุนการฝึกอบมแรงงานโดยให้ผู้ประกอบการนำเงินลงทุนหรือค่าใช้จ่ายในการฝึกอบรมที่เข้าข่าย Ackanced Tednoogy ไปหักลดหย่อนเพิ่มขึ้นระหว่างปี 2562-2563 รวมทั้งให้มีมาตรการสนับสนุนให้ผู้ประกอบการจ้างงานบุคลากรทักษะสูงในสาขาด้านวิทยาศาสตร์เทคโนโลยี และวิศวกรรมขั้นสูงโดยสามารถนำค่าจ้างไปหักค่าใช้จ่ายได้ ระหว่างปี 2562- 2563 ในกรณี โครงการลงทุนที่ได้รับการส่งเสริมและยังมีสิทธิประโยชน์ยกเว้นภาษีเงินได้อยู่ บีโอไอจะอนุญาตให้นำค่าใช้จ่ายด้านการฝึกอบรมที่เข้าข่ายเป็น Advanced Technology ไปคำนวณรวมเป็นวงเงินยกเว้นภาษีเงินได้นิติบุคคลได้เป็นร้อยละ 200 รวมทั้งให้บีโอไอและกระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมกันนำเสนอแนวทางและรูปแบบการนำเงินกองทุนเพิ่มขีดความสามารถในการแข่งขันฯ มาใช้สนับสนุนการจัดตั้งสถาบันการศึกษาศักยภาพสูง         4. ด้านความสะดวกในการประกอบธุรกิจ (Ease of Doing Business) มอบหมายให้กระทรวงพาณิชย์เร่งปรับปรุงบัญชีแนบท้ายตามพระราชบัญญัติการประกอบธุรกิจของคนต่างด้าว พ.ศ.2542 และกฎหมายที่เป็นอุปสรรคและข้อจำกัดต่อการลงทุนในอุตสาหกรรมเป้าหมาย นอกจากนี้ยังขอให้บีโอไอ และหน่วยงานที่เกี่ยวข้องเร่งรัดเชื่อมโยงข้อมูล เพื่ออำนวยความสะดวกแก่นักลงทุน เช่น กรมศุลกากร กรมสรรพากร กรมโรงงานอุตสาหกรรม และกรมที่ดิน เป็นต้น รวมทั้งให้มีการปรับปรุงกฎระเบียบเรื่องวีซ่าและใบอนุญาตทำงาน เพื่ออำนวยความสะดวกแก่นักลงทุนมากขึ้น โดยเฉพาะกลุ่มที่มีความเชี่ยวชาญสูง        5. มอบหมายให้การนิคมอุตสาหกรรมแห่งประเทศไทย เตรียมจัดหาและพัฒนาพื้นที่ที่เหมาะสม เพื่อรองรับการลงทุนของนักลงทุนต่างชาติแต่ละประเทศเป็นการเฉพาะ เช่น เกาหลี จีน ไต้หวัน เป็นต้น        6. ขอให้กระทรวงพาณิชย์เร่งสรุปผลการศึกษาและกระบวนการต่างๆให้ได้ข้อสรุปเรื่องการฟื้นการเจรจาความตกลงการค้าไทย–อียู และการเข้าร่วมความตกลงหุ้นส่วนทางเศรษฐกิจเอเชียแปซิฟิก (CPTPP) ภายในปี 2562 รวมทั้งมอบให้สำนักงบประมาณพิจารณาจัดสรรงบประมาณแก่กระทรวงพาณิชย์ สำหรับกองทุนช่วยเหลือผู้ประกอบการที่ได้รับผลกระทบจากการเปิดเสรีทางการค้าด้วย         7. ให้กระทรวงการคลังกำหนดมาตรการเพิ่มเติม โดยให้หักเงินลงทุนด้านระบบอัตโนมัติได้เพิ่มขึ้น ระหว่างปี 2562 – 2563 เพื่อกระตุ้นให้เกิดการลงทุนปรับปรุงประสิทธิภาพการผลิตด้วยระบบอัตโนมัติ อันจะช่วยเสริมสร้างความเข้มแข็งให้กับห่วงโซ่อุปทานในประเทศไทย        นอกจากนี้ บีโอไอจะร่วมกับหน่วยงานพันธมิตรเพื่อจัดทีมบูรณาการโรดโชว์และทำการตลาดเชิงรุก โดยเน้นชักจูงนักลงทุนในประเทศเป้าหมาย ได้แก่ ประเทศจีน ญี่ปุ่น ไต้หวัน และเกาหลี